open-index/open-wikipedia-markdown huggingface dataset:
A Little Talk with Jesus

**«A Little Talk with Jesus»** er en amerikansk salmesang om bønnefellesskap forfattet av Anne Louise Ashley-Greenstreet i 1871. Teksten ble oversatt til svensk av Lina Sandell-Berg i 1879 som «En liten stund med Jesus». Hver strofe, av i alt seks (bortsett fra det siste), begynner med *«En liten stund med Jesus»*. Det sjette og siste verset blir avsluttet med *«En *'evighet*' med Jesus Och allt, ja allt är gott».

Melodien er hentet fra *Ahnfeldts sånger* (1872) samme som til «Hos Guds är idel glädje» og blir i *Musik til Sionstoner* (1909) angitt å være komponert av [[Oscar Ahnfelt]], mens utgiveren av *Nya Pilgrimssånger* henviser til *Sionstoner'' for melodien.

Den ble oversatt til norsk i 1902,

## Norske innspillinger (i utvalg)
*Diakon O. Valland, sang, Akk.: Ørbecks klavertrio. Christian Sinding er angitt som komponist. Utgitt på 78-platen Harmoni 284.

## Referanser
Tabu (Erik og Kriss)

***Tabu*** er et musikkalbum utgitt av Erik og Kriss i 2009. Albumet inneholder landeplager som «Svigermors drøm» og «Rundt fingeren».

## Sporliste

# «Fortsatt»
# «Svigermors drøm»
# «Slår sprekker»
# «Borte bra»
# «Sleng hendene opp»
# «Det begynner nå»
# «Porno»
# «Du og jeg»
# «Rundt fingeren»
# «Tabu»
# «Hverdagshelt»
Face Another Day

***Face Another Day*** er det andre musikkalbumet utgitt av The Monroes. Albummet som kom ut i 1985 inneholdt en ny landeplage med navnet «Cheerio». Denne ble innspilt på nytt av Ravi og DJ Løv 20 år, da med tittelen «Tsjeriåu». Albumet var det mest solgte i Norge i 1985.

## Sporliste

# «Jeanette» (Fosheim/Rølles/Kilevold) 3:53
# «Wish You Were Here» (Fosheim/Rølles/Kilevold) 3:54
# «Beating of a Lovers Heart» (Fosheim/Rølles) 4:20
# «Lady on 5th Avenue» (Fosheim/Rølles) 3:27
# «Cheerio» (Fosheim/Rølles) 3:59
# «Let's Go» (Fosheim/Rølles/Kilevold) 3:22
# «Heaven Can Wait» (Fosheim/Rølles/Kilevold) 3:57
# «How Strong Is Your Love» (Fosheim/Rølles) 4:12
# «Move in Closer» (Fosheim/Rølles) 4:41

## Medvirkende
### The Monroes
* Lage Fosheim - sang, låtskriver, blåsearrangement
* Eivind Rølles - vokal, perkusjon, låtskriver, blåsearrangement
### Øvrige medvirkende
* Bob Sargeant - produsent, arrangementer, bakgrunnvokal 
* Lars Kilevold - keyboard, låtskriver
* Marius Müller - gitarer
* Alan Murphy - gitarer
* Andy Scott - gitarer, bakgrunnvokal 
* Mitch Dalton - gitarer
* Nigel Jenkins - gitarer 
* Danny Schogger - keyboard
* Anne Dudley - keyboard, programmering, strykearrangement, dirigent 
* Gary Moberley - keyboard, programmering 
* Lynton Naiff - keyboard, programmering 
* Jack Emblow - trekkspill på *Lady on 5th Avenue*
* Les Nemes - bass
* Paul Westwood - bass
* Chu Cho Mercham - bass
* Martin Cohen - bass
* Graham Ward - trommer
* Graham Jarvis - trommer 
* Beverley Skeete - bakgrunnvokal
* Chris Bradford - bakgrunnvokal
* Jay Carly - bakgrunnvokal
* Mick Tucker - bakgrunnvokal 
* Jocelyne Lacaille - fransk vokal
* Marc Fox - perkusjon
* Martin Drover - trompet
* Jamie Talbot - saksofon 
* Philip Smith - saksofon, brassarrangement 
* Vince Sullivan - trombone
* John Gallen - tekniker 
* Bernard Moulinier - tekniker
* John Brough - tekniker
* Paul Batchelor - tekniker
* Paul Borg - tekniker 
* Simon Fowler - fotograf 
* Andrej Wienskol - franske tekster
* Helene Byhring - franske tekster 
* Patrick Williams - management

## Referanser


## Eksterne lenker
*
Josef Tal

**Josef Tal** (hebraisk: h יוסף טל; født 18. september 1910 i Pinne ved Posen i Det tyske rike, død 25. august 2008 i Jerusalem), opprinnelig *Grünthal*, også *Joseph Tal*, var en tyskfødt israelsk komponist. 

Han blir regnet som en av grunnleggerne av den israelske kunstmusikken.

## Liv og virke
### Bakgrunn
Kort etter at han ble født flyttet familien til Berlin der familien drev et privat barnehjem. Faren var dosent ved *[[Hochschule für die Wissenschaft des Judentums]]* og spesialisert i filologi og døde språk.

Hans første møte med musikken kom da han var med i den jødiske synagogen.

### Musiker
Tal studerte musikk blant annet for Paul Hindemith, Max Trapp og Heinz Tiessen vid Staatliche Akademische Hochschule für Musik. I 1934 emigrerte hele familien hans til Palestina, der befolkningen bestod av nærmere 80 prosent muslimer på dette tidspunktet. 

Han skrev tre operaer på hebraisk, fire tyske operaer, flere dramatiske scener, seks symfonier, tretten konserter, kammermusikk, instrumentale verker og diverse elektroniske komposisjoner. 

Josef Tal jobbet en stund som fotograf i Haifa og i Hadera for en kortere periode. Deretter flyttet hele familien videre til Kibbutz Beit Alpha og senere til Kibbutz Gesher, hvor Tal var ment å vie hele sin tid til å lage sin egen musikk. Fordi familien fant det for vanskelig å tilpasse seg den nye sosiale virkeligheten i de jødiske kibbutzene, bosatte familien seg i Jerusalem, hvor Tal etablerte flere faglige og sosiale relasjoner. Han utførte flere jobber som pianist, ga pianotimer og av og til spilte han harpe sammen med det nystiftede Palestina Orchestra som ble oppløst i 1937. 

I 1951 ble Tal utnevnt til universitetslektor ved Det hebraiske universitetet i Jerusalem, hvor han i 1961 etablerte Senter for elektronisk musikk i Israel. Han publiserte flere vitenskapelige artikler og skrev mange musikalske oppføringer som er oppført i *Encyclopaedia Hebraica*.

I 1965 ble han utnevnt til professor (*Professor Min HaMinyan*) og senere til formann for Det musikkvitenskapelige institutt ved Det hebraiske universitetet. Dette var en stilling han beholdt til 1971. Blant hans mange elever var de fremtidige komponistene Ben-Zion Orgad, Robert Starer, Naomi Shemer, Jacob Gilboa, sammen med Yehuda Sharett, musikkviteren Michal Smoira-Cohn, cellist Uzi Wiesel, pianistene Walter Hautzig, Bracha Eden og Jonathan Zak, i tillegg til sopranen Hilde Zadek.

## Referanser


## Eksterne lenker
* Website dedicated to Josef Tal
* Arkiv ved musikksenteret i Israels nasjonalbibliotek i Jerusalem
* Notekatalog
Takashi Murakami

**Takashi Murakami** (født 1. februar 1962 i Tokyo i Japan) er en moderne japansk kunstner som arbeider både med billedkunst, malerier samt digitale og kommersielle medier. 

Han er berømt for å ha visket ut flere av grensene mellom høy og lav kunst. Han tilegner populære temaene fra massemedier og populærkultur, og deretter gjør han dem til tretti fots skulpturer, malerier, eller til salgbare kommersielle varer som figurer eller telefoner. 

Takashi Murakami gikk på Tokyo National University of Fine Arts and Music, i første omgang var han der for å studere mer tradisjonell japansk kunst. Han forfulgte senere en doktorgrad i Nihonga, som er en blanding av kunst fra både vest og øst i verden. Denne kunsten kan dateres helt tilbake til slutten av det 19. århundre. 

I 2008 havnet Takashi Murakami på Time Magazine sin liste over «100 mest innflytelsesrike personer». Da var han den eneste visuelle kunstneren som noen sinne var blitt inkludert på en slik liste. I november 2003 rapporterte ArtNews at Murakami sine kunstner-arbeider å være blant de mest ønskede i hele verden. 

I mai 2008 ble Murakami sitt kunstverk «My Lonesome Cowboy" som ble laget i 1998 solgt for $ 15 200 000 på den kjente Sotheby's auksjon i  Storbritannia. Dette kunstverket forestilte en skulptur av en gutt som onanerer.

## Referanser


## Eksterne lenker
* 
*
Mesterfjellet skole

**Mesterfjellet skole** er en kombinert barne- og ungdomsskole i Larvik. Skolen startet i 2014 samtidig som Byskogen, Torstrand og den gamle Mesterfjellet skole ble nedlagt.

Den gamle skolen var en ungdomsskole som holdt til i murbygningen til tidligere Larvik Høiere Kommunale Almenskole i Kristian Fredriks vei 3, som ble oppført i 1918. Mesterfjellet skole ble etablert i 1966.

## Bestyrere (senere rektorer)
*Karl Hellner (1966–1967)
*Gunnar Ellefsen (1967–1977)
*Odd Arne Gulvik
*Jostein Gule
*Tor Buaas
*Eva-Lise Børven Olsen
*Reidar Wiik
Numakuma

**Numakuma** (沼隈町; -cho) var en by i det tidligere distriktet Numakuma i prefekturet Hiroshima i Japan.

I 2003 hadde byen en populasjon på 12&nbsp;511 innbyggere, og en tetthet på 404,49 personer pr. kvadratkilometer. Totalarealet var på 30,93 km².

Byen ble sammenslått inn i den utvidede byen Fukuyama 1. februar 2005.
## Referanser
Müglitztal

**Müglitztal** er en kommune i Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Kommunen er en del av forvaltningsfellesskapet Dohna-Müglitztal. Müglitztal har 2&nbsp;110 innbyggere (31. desember 2009).

Kommunen befinner seg 22 km sørøst for Dresden, og ble opprettet den 1. mars 1994 gjennom en sammenslåing av de tidligere kommunene Burkhardswalde, Maxen, Mühlbach og Weesenstein i den daværende Landkreis Pirna.

Müglitztal var en kommune i Landkreis Pirna fra 1. mars til 1. august 1994. Fra 1. august 1994 frem til 1. august 2008 var den en del av i Landkreis Sächsische Schweiz, og siden 1. august 2008 har den vært en del av Landkreis Sächsische Schweiz-Osterzgebirge.

## Referanser


## Eksterne lenker
*
Torstrand skole

**Torstrand skole** var en barneskole i Larvik. Bygningen, som ble oppført av murmester Thorenfeldt i 1913-1914. Adressen er Kristian Fredriks vei 1. Blant overlærerne kan en nevne Ivar Stavik, Johannes Bredvei og Liv Høeg.

Sammen med Mesterfjellet skole hadde Torstrand skole 365 elever.

Thor Heyerdahl var elev ved Torstrand skole.

I 1858 åpnet den første Torstrand skole. Skolen fra 1914 ble utvidet i 1954.

Høsten 2014 flyttet alle elevene over veien til den nye barne- og ungdomsskolen Mesterfjellet.

Høsten 2025 ble skolen revet. 

## Referanser
Everything’s Forgiven

***Everything's Forgiven*** er det tredje musikkalbumet fra The Monroes, utgitt i 1987. Etter denne utgivelsen bestemte Lage og Eivind seg for å ta en pause.

## Sporliste

# «I Call It Love» (Fosheim/Rølles) 4:53
# «Everything's Forgiven» (Fosheim/Rølles) 3:30
# «I'll Return to You» (Fosheim/Rølles) 4:00
# «All Those Years Ago» (Fosheim/Rølles) 4:24
# «Watching the Fools» (Fosheim/Rølles) 4:20
# «Be Alright» (Fosheim/Rølles) 3:45
# «Let Them Out of There» (Fosheim/Rølles) 3:37
# «If Only You Could See me Now» (Fosheim/Rølles) 5:50
# «On a Sunday» (Fosheim/Rølles) 3:54
# «Under the Angels» (Fosheim/Rølles/Kilevold)3:54
## Medvirkende
### The Monroes
* Lage Fosheim - sang, låtskriver
* Eivind Rølles - vokal, keyboard, trommer, perkusjon, låtskriver
### Øvrige medvirkende
* Roy Bittan - keyboard, produsent
* John Rollo - produsent
* Sid McGinnis - gitarer 
* Phil Grande - gitar
* Lars Alsing - gitar
* Larry Fast - keyboard 
* Darryl Jones - bass 
* Neil Jason - bass
* David Beal - trommer, perkusjon
* Mark Pender - trompet
* Clarence Clemons - saksofon
* Frank Elmo - saksofon
* Rich Rosenberg - trombone 
* Cindy Mizelle - bakgrunnvokal 
* Curtis King - bakgrunnvokal
* Eric Troyer - bakgrunnvokal
* Holly Sherwood - bakgrunnvokal
* Jeff Ross - bakgrunnvokal
* Regina Belle - bakgrunnvokal
* Rory Dodd - bakgrunnvokal
* Tawatha Agee - bakgrunnvokal 
* Lars Kilevold - låtskriver 
* Dan Grigsby - tekniker, miksing 
* Chris Hodsdon - tekniker 
* Nelson Ayres - tekniker 
* David Thoener - miksing 
* Bob Ludwig - mastering 
* Waring Abbott - fotograf 
* Helene Byhring - tekstkonsept 
* Bill Durborow - coverkonsept, artwork 
* Spencer Drate - coverkonsept, artwork 
* David Sonenberg - management  
## Eksterne lenker
* Everything's Forgiven
Panteones metrostasjon

**Panteones** er en stasjon på Mexico bys metros Linje 2. Den ligger i det administrative distriktet Miguel Hidalgo, nordvest i det føderale distriktet, ved Calzada México–Tacuba.

*Pantéon* betyr «kirkegård» på spansk, og stasjonens navn og logo kommer fra kirkegårdene som ligger i nærheten.
Popotla metrostasjon

**Metro Popotla** er en stasjon på Mexico bys metros Linje 2. Den ligger i Miguel Hidalgo i Mexico by, nordvest for byens sentrum, nær Calzada México–Tacuba.

Stasjonens navn kommer fra en by som en gang lå i området. Logoen viser et Taxodium mucronatum, som viser til *Árbol de la Noche Triste*, som oversettes fritt til «nattesorgens tre», hvor den spanske conquistadoren Hernán Cortés stoppet sin retrett fra Tenochtitlán, og gråt etter å ha blitt slått av Cuitláhuac etter slaget La Noche Triste. Treet overlevde til det 20. århundre, før det ble ødelagt i en brann. Det finnes en plankett der hvor treet en gang stod.
Absolute Monroes

***Absolute Monroes*** er en samleplate utgitt av The Monroes i 1993.

## Sporliste

# «Sunday People» (Fosheim/Rølles), (*[[Sunday People]]*)
# «Move In Closer» (Fosheim/Rølles), (*[[Sunday People]]*)
# «Cheerio» (Fosheim/Rølles), (*[[Face Another Day]]*)
# «Just Another Normal Day» (Fosheim/Rølles), (*[[Long Way Home]]*)
# «Jeanette» (Fosheim/Rølles/Kilevold), (*[[Face Another Day]]*)
# «I Call It Love» (Fosheim/Rølles), (*[[Everything's Forgiven]]*)
# «Heaven Can Wait» (Fosheim/Rølles), (*[[Face Another Day]]*)
# «Arabian Night» (Fosheim/Rølles/Kilevold), (*[[Sunday People]]*)
# «Lady on the 5th Avenue» (Fosheim/Rølles), (*[[Face Another Day]]*)
# «The Sun Goes Up» (Fosheim/Rølles), (*[[Long Way Home]]*)
# «Everything's Forgiven» (Fosheim/Rølles), (*[[Everything's Forgiven]]*)
# «Town By the Cliff» (Fosheim/Rølles), (*[[Sunday People]]*)
# «Beating of a Lovers Heart» (Fosheim/Rølles), (*[[Face Another Day]]*)
# «All Those Years Ago» (Fosheim/Rølles), (*[[Everything's Forgiven]]*)
# «Uncle Bernie» (Fosheim/Rølles), (*[[Sunday People]]*)
# «I'll Return to You» (Fosheim/Rølles), (*[[Everything's Forgiven]]*)
# «The Long Way Home» (Fosheim/Rølles/Kilevold), (*[[Long Way Home]]*)

## Eksterne lenker
18. etappe av Giro d’Italia 2010

**18. etappe av [[Giro d'Italia 2010]]** ble kjørt den 27. mai 2010. Olivier Kaisen og Alan Marangoni stakk i fra etter 21 kilometer, men HTC-Columbia med en seiersulten André Greipel i front av hovedfeltet hadde ikke tenkt å la et brudd gå inn i den siste flate etappen i årets Giro. Bruddkameratene klarte kun å opparbeide seg et forsprang på vel 3 minutter og hovedfeltet kunne konsentrere seg om å kjøre de inn med minst mulig distanse igjen til mål. 

Selv om ryttere som Tyler Farrar og Wouter Weylandt hadde reist hjem var det nok av spurtkanoner i feltet til å skape en spennende innspurt, med Greg  Henderson, Graeme Brown og Danilo Hondo langt fremme i feltet. Men når avgjørelsens time kom var det André Greipel som var sterkest av samtlige. Rytteren som kom til Giroen for å sope inn etappeseire og vinne poengkonkurransen hadde hatt et skuffende ritt etter sytten etapper, mye på grunn av at han ble syk to dager før start i Amsterdam, men i Brescia viste han seg som en av verdens beste spurtere og sikret seg utgavens første, og karrierens andre etappeseier i Giro d'Italia.

## Referanser


## Eksterne lenker
*  Resultater på gazzetta.it
Svein Thøgersen

**Svein Thorleif Thøgersen** (født 23. juni 1946 i Sarpsborg) er en norsk tidligere roer. Han representerte Ormsund Roklub. Sammen med Frank Hansen tok han sølv i dobbeltsculler under sommer-OL i 1972 i München. Han vant sølv i europamesterskapet i 1971, også i dobbeltsculler sammen med Frank Hansen.

## Referanser


## Eksterne lenker
*
Long Way Home

***Long Way Home*** er det fjerde musikkalbumet fra The Monroes, utgitt i 1993. Dette ble bandets siste plate, da duoen ga seg senere det året.

## Sporliste

# «Just Another Normal Day» (Fosheim/Rølles/Kilevold)
# «The Sun Goes Up» (Fosheim/Rølles)
# «Candyman» (Fosheim/Rølles/Kilevold)
# «It Must Be Love» (Fosheim/Rølles/Kilevold)
# «The Long Way Home» (Fosheim/Rølles/Kilevold)
# «Take Your Time» (Fosheim/Rølles/Kilevold)
# «Helpless» (Fosheim/Rølles)
# «Mad Man's World» (Fosheim/Rølles/Kilevold)
# «In Hiding» (Fosheim/Rølles/Kilevold)
# «Missing a Friend» (Fosheim/Rølles/Kilevold)

## Medvirkende
### The Monroes
* Lage Fosheim - sang, låtskriver, produsent
* Eivind Rølles - vokal, perkusjon, låtskriver, kor, produsent
### Øvrige medvirkende
* Marius Müller - gitarer
* Lars Kilevold - piano, låtskriver, produsent 
* Lasse Hafreager - keyboard
* Bugge Wesseltoft - keyboard
* Ole Petter Hansen Chylie - trommer
* Audun Erlien - bass
* Håkon Iversen - kor
* Graham Ward - trommer
* Jaz Lochrie - bass
* Torstein Flakne - gitarer
* Mats Johansson - gitarer
* Jim Williams - gitarer
* Martin Hedström - gitarer
* Steinar Krokstad - trommer
* Richard Cottle - keyboard
* Kjetil Bjerkestrand - programmering
* Marc Fox - perkusjon
* Horns for Hire - blåseinstrumenter
* Nigel Hitchcock - saksofon
* Morten Halle - saksofon
* Carroll Thompson - bakgrunnvokal
* Juliette Roberts - bakgrunnvokal 
* Andy Caine - bakgrunnvokal
* Bob Ellis - bakgrunnvokal
* Roger Valstad - produsent, tekniker
* Bob Sargeant - produsent, miksing
* John Gallen - miksing
* Roberth Opsahl-Engen - tekniker, miksing
* Anders Lind - tekniker 
* Dag Thorenfeldt - fotograf

## Eksterne lenker
* Long Way Home
Nasjonalordenen Juan Mora Fernández

**Nasjonalordenen Juan Mora Fernández** (spansk: *Orden Nacional Juan Mora Fernández*) er en costaricansk orden innstiftet 11. juli 1991 av president Rafael Ángel Calderón Fournier og utenriksminister Bernd H. Niehaus Quesada. Ordenen har navn etter Juan Mora Fernández, Costa Ricas første valgte statssjef. Den tildeles utelukkende utlendinger som et ledd i Costa Ricas diplomati og internasjonale forbindelser. Ordenen administreres av utenriksdepartementet. Tildelingsspørsmål behandles av et ordensråd bestående av presidenten, eller en representant for denne, utenriksministeren og viseutenriksministeren, samt protokollsjefen i utenriksdepartementet.

## Inndeling
Nasjonalordenen Juan Mora Fernández er inndelt i seks grader:
*Storkors med gullstjerne (*Gran Cruz Placa de Oro*)
*Storkors med sølvstjerne (*Gran Cruz Placa de Plata*)
*Storoffiser (*Gran Oficial*)
*Kommandør (*Storoffiser*)
*Offiser (*Oficial*)
*Ridder (*Caballero*)

## Insignier
Ordenstegnet for Nasjonalordenen Juan Mora Fernández består av en hvitemaljert stjerne med fem tagger utformet som korsarmene i et malteserkors. Midtmedaljongen har et portrett av Juan Mora Fernández omgitt av en blåemaljert bord med innskriften «JUAN MORA FERNANDEZ». Ordensstjernen har ordenstegnet lagt på en femtagget stjerne. Ordenstegnene er gjort i sølv eller gull avhengig av grad.

Ordensbåndet er rødt med kantstriper i hvitt, blått og hvitt. Fargene er hentet fra Costa Ricas flagg.

## Tildeling
Nasjonalordenen Juan Mora Fernández tildeles som belønning for fremragende innsats for Costa Rica og for landets internasjonale forbindelser. Ordenen tildeles ved dekret fattet av Costa Ricas president og utenriks- og kulturministeren etter innstilling fra ordensrådet. Nasjonalordenen Juan Mora Fernández er særlig tildelt andre lands statsoverhoder og diplomatiske representanter.

Storkors med gullstjerne tildeles utelukkende statssjefer, mens storkors med sølvstjerne kan tildeles regjeringssjefer, ministre, kardinaler, prinser, ambassadører av øverste rang og personer med tilsvarende status. Regjeringsmedlemmer, lavererangerende ambassadører, erkebiskoper, biskoper og andre med tilsvarende status kan utnevnes til storoffiserer.

De tre laveste gradene tildeles også etter regler der bestemte grupper og funksjoner er tiltenkt en bestemt grad av ordenen.

## Norske innehavere
Ambassadør Knut Vollebæk har mottatt storkors med sølvstjerne av Nasjonalordenen Juan Mora Fernández.

## Litteratur
* «Costa Rica» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s. 1050

## Eksterne lenker
* Ordenens statutter, Costa Ricas nasjonalforsamling
Lohmen (Sachsen)

**Lohmen** er en kommune i Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Kommunen er en del av forvaltningsfellesskapet Lohmen/Stadt Wehlen. Lohmen har 3&nbsp;186 innbyggere (31. desember 2009).

Kommunen befinner seg sør for Dresden, mellom Pirna og Nasjonalparken Sächsische Schweiz.

Lohmen var en kommune i Landkreis Sebnitz fra 1952 til 1990 og i Landkreis Sebnitz fra 1990 til 1994. Fra 1. august 1994 frem til 1. august 2008 var den en del av i Landkreis Sächsische Schweiz, og siden 1. august 2008 har den vært en del av Landkreis Sächsische Schweiz-Osterzgebirge.

## Referanser


## Eksterne lenker
*
Ole Nafstad

**Ole Sverre Nafstad** (født 20. februar 1946 i Bærum) er en norsk tidligere roer. Han representerte Bærum Roklubb. Han tok sølv under Sommer-OL i 1976 i Montreal i firer uten styrmann sammen med Arne Bergodd, Finn Tveter og Rolf Andreassen. Nafstad tok også sølv i europamesterskapet i firer uten styrmann i 1971, samt bronse i 1973. Han deltok også i Sommer-OL 1972 i München.

## Referanser


## Eksterne lenker
*
Buddha-statuene i Bamiyandalen

**Buddha-statuene i Bamiyan** (), (persisk: بت های باميان - *but hay-e bamiyaan*) var to monumentale statuer av stående buddhaer skåret inn i en klippevegg i Bamiyandalen i Hazarajat-regionen i det sentrale Afghanistan. Statuene var fra det 6. århundre, og lå 230 km nordvest for Kabul i en høyde på 2&nbsp;500 meter. Statuene, den minste bygget i år 507 og den andre og største i år 554, representerte det klassiske, blandede uttrykket som man forbinder med Gandhana-kunst. De ble bygget for å overvåke ruten mellom Bamiyan og Balkh. Statuene hadde en høyde på henholdsvis 37 og 55 meter, men er nå ødelagt; det eneste som gjenstår er konturer og noen rester av de utskårne nisjene i fjellveggen.

De viktigste elementene ble hugget direkte fra klipper av sandstein, men detaljer ble modellert i leire blandet med strå og belagt med stukkaturer. Dette belegget, som praktisk talt har blitt slitt vekk for lenge siden, ble malt for å forsterke uttrykkene til ansikter, hender og folder i klær; den store statuen ble malt karminrød og den lille i flere farger.  

De nedre delene av statuenes armer ble laget av den samme blandingen av leire og strå, men ble i tillegg støttet av trerammer. Det antas at de øvre delene av buddhaenes ansikter ble laget av store tremasker eller avstøpninger i tre. Rekken av hull som kan sees på bilder var mellomrom som holdt treknagger som bidro til å stabilisere de ytre stukkaturene. 

Statuene overlevde Mahmud av Ghaznis erobring av Afghanistan på 1100-tallet og ble bare ødelagt i mindre grad av religiøst motivert ødeleggelse i etterfølgende århundrer. Da UNESCO og utenlandske ikke-statlige organisasjoner satte av ressurser til oppussing av statuene i stedet for å løse andre problemer, forklarte den Taliban-styrte regjeringen at disse var uttrykk for avgudsdyrkelse, og at de dermed ville bli ødelagt. De ble med hensikt sprengt og ødelagt av Taliban i mars 2001, på ordre fra lederen mulla Muhammed Omar, etter at Taliban-regjeringen erklærte at de var «avguder» (som er forbudt i henhold til sharia-lov). Internasjonal opinion fordømte på det sterkeste ødeleggelsen av Buddha-statuene, som ble sett på som et eksempel på intoleranse av Taliban og islamisme. Blant annet Japan og Sveits har lovet støtte til gjenoppbygging av statuene.

## Se også
* Bamiyan
* Buddhisme i Afghanistan
* *[[Buddha Collapsed out of Shame]]* 

## Referanser


## Eksterne lenker
*
Kirnitzschtal

**Kirnitzschtal** er en tidligere kommune i Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Kirnitzschtal ble opprettet den 1. mars 1994 gjennom en sammenslåing av de tre kommunene Lichtenhain, Ottendorf og Saupsdorf. Frem til 1. august 1994 var den en kommune i Landkreis Sebnitz. Fra 1. august 1994 frem til 1. august 2008 var den en del av i Landkreis Sächsische Schweiz, og den 1. august 2008 ble den en del av Landkreis Sächsische Schweiz-Osterzgebirge.

Kirnitzschtal befinner seg sør for Dresden og vest for Sebnitz.

Den 1. oktober 2012 ble Kirnitzschtal kommune innlemmet i Sebnitz gjennom kommunesammenslåing.

Kirnitzschtal hadde 2&nbsp;126 innbyggere per 31. desember 2009.

## Eksterne lenker
*
Chilseo

**Chilseo** (*Chilseo-myeon*) et myeon i fylket Haman i provinsen Sør-Gyeongsang i Sør-Korea. Dette er videre inndelt i ni ri. Chilseo grenser i nord til Nakdongelva som gir gode vilkår for den viktigste næringa; landbruket. Flateinnholdet er 35,95&nbsp;km², og innbyggertallet 6 292 (2007).

Blant severdighetene er tempelet Musansa og fotspor etter dinosaurer i Daechi-ri. Ett vannrenseanlegg som opereres av byen Masan ligger i Chilseo.

Landskapet er flatt og fominert av ris-felt, og graskledde bakketopper. Barneskolen ligger i Chilwon, sør i myeonet, sammen med et tempel og tre kristne kirker. Et tradisjonelt marked for lokal omsetning av landbrukspårodukter har åpent hver helg. Ungdomsskolen og videregående skole ligger i tettstedet Chilseo, lengre nord. Her finnes også en kristen kirke.

Sør-Koreas motorvei 45, fra Yeoju øst for Seoul til Masan helt i sør i landet går gjennom Chileso på en nord-sør-akse.

## Eksterne lenker
*
Louis Néel

**Louis Eugène Félix Néel** (1904–2000) var en fransk fysiker som i 1970 mottok Nobelprisen i fysikk for sitt grunnleggende arbeid og oppdagelser innen antiferromagnetisme og ferrimagnetisme som har ledet til viktige tillegg til faststoffysikken. Han delte prisen sammen med svenske Hannes Alfvén som fikk prisen for grunnleggende arbeid og oppdagelser innen magnetohydrodynamikken med fruktbare anvendelser innen ulike områder av plasmafysikken.

## Referanser


## Eksterne lenker
Finn Tveter

**Finn Ivar Tveter** (født 19. november 1947 i Oslo, død 30. juli 2018) var en norsk jurist og roer. Tveter var direktør i Norges Eiendomsmeglerforbund og advokat for Forbrukerrådet og satt i styret i Bankklagenemnda. Som roer representerte han Norske Studenters Roklubb, og var også formann i klubben.

Tveter tok sølv under Sommer-OL i 1976 i Montreal i firer uten styrmann sammen med Ole Nafstad, Arne Bergodd og Rolf Andreassen. Han var også med på å ta bronsemedalje i verdensmesterskapet i firer med styrmann i 1970, og deltok også i OL i 1972 i München.

## Referanser


## Eksterne lenker
* 
* Intervju i Dagbladet 26. januar 2006 – «Ryddegutten», Ingvild Wenaa Tennfjord (Besøkt 6. juli 2010)
Myonnøytrino

**Myonnøytrino** er en subatomær leptonpartikkel med symbol νμ og ingen netto elektrisk ladning. Sammen med myonet danner det andre generasjon av leptoner, og derav navnet *myon[[nøytrino]]*. Det ble først hypotesert tidlig på 1940-tallet, og ble senere oppdaget i 1962 av Leon Lederman, Melvin Schwartz og Jack Steinberger. Oppdagelsen førte til Nobelprisen i fysikk i 1988.

## Se også
*Elektronnøytrino
*Taunøytrino

## Referanser




## Videre lesning
*
*
*
Tsjuder

**Tsjuder** (slavisk: *чудь*, finsk: *tšuudit*) betegner i tidlige russiske annaler forskjellige finsk-ugriske folkeslag i området som nå er Finland, Estland og Nordvest-Russland.

## Tsjuder i krønikene
Nestorkrøniken beskriver tsjuder som grunnleggere av rusernes første statsdannelse sammen med vepsere, ilmenslavere og vikinger. I andre gamle østslaviske krøniker refererer navnet «tsjude» til flere finske stammer, og spesielt proto-estiske grupper. I 1030 vant fyrst Jaroslav I av Kiev en militær kampanje mot tsjudene og grunnla en festning i Jurjev (nåtidens Tartu i sydøstre Estland) for senere skattlegging. Festningen ble omtalt ødelagt av en annen tsjude-stamme (*sosolene*) allerede i 1061. På grensen mellom Estland og Russland finnes fortsatt Tsjudskoje (*Tsjude-sjøen* på russisk). Det er også omtale av tsjuder i andre områder enn Estland, som *Zavolosjka Tsjudi* i Russland mellom mordovere og komier.

## Tsjuder i folklore
I russiske legender er *tšuudi* typisk høye, vakre og «med lyse øyne». Etymologisk kan «tsjude» forbindes med flere gamle østslaviske ord som *tsjuzoi* for «fremmed», *tsjudnji* for «merkelig», *tsjud* for «rar», eller *tsjudnji* for «vidunderlig».

I komienes folklore-tradisjon har ordet «tsjude» betegnet ulike skikkelser som (1) Komi-helter og hedninger; (2) gammeltroende; (3) andre folkeslag enn komiene selv; (4) røvere.

Betydningen «røvere» finnes også i samisk folklore. I Nils Gaups film *[[Veiviseren]]* (1987) fremstilles tsjuderne som samenes motstandere, «et folk fra Karelen» og deres «morderiske fremferd».

## Historisk bruk av betegnelsen

I russiske middelalderkilder var *čud’* et av de vanligste navnene på folkeslag i nordvestre Russland, en fellesbetegnelse på folk som snakket østersjøfinske språk.

Avledningene *tsjukna* og *tsjukonets* har vært brukt på russisk som nedsettende betegnelse av finner og estere, så sent som under vinterkrigen 1939-40.

Navnet tsjuder eller nordlige tsjuder har vært brukt synonymt med vepser av noen antropologer.

Ved folketellingen i 2002 dukket betegnelsen opp i Arkhangelsk fylke som angivelsen av folkeslag.

## Se også
* Vepsere

## Litteratur
* Roald Larsen, Natalia Drannikova: *I tsjudenes fotspor, Tsjuder i historiske kilder, predanier og sagn i Nord-Norge og Arkhangelsk oblast*. 2. utgave. Arktisk Forlag 2007 ISBN 9788292742099 275 s. 

## Referanser
Arne Bergodd

**Arne Bergodd** (født 16. august 1948 i Drammen) er en norsk tidligere roer. Han representerte Drammens Roklubb. Bergodd tok sølv under sommer-OL i 1976 i Montreal i firer uten styrmann sammen med Finn Tveter, Ole Nafstad og Rolf Andreassen. Han var også med på å ta bronse i firer uten styrmann i EM i 1973, og deltok også i Sommer-OL 1972 i München, hvor han kom på 7.-plass i toer med styrmann (vant B-finalen).

## Referanser


## Eksterne lenker
*
Wolfgang Paul

**Wolfgang Paul** (født 10. august 1913 i Lorenzkirch, Sachsen, død 7. desember 1993 i Bonn) var en tysk fysiker som i 1989 mottok Nobelprisen i fysikk. Han fikk prisen på bakgrunn av *utviklingen av ionefellen*. Han delte halvparten av prispengene med Hans Georg Dehmelt. Den andre halvparten fikk Norman Ramsey.

Han tok teknisk doktorgrad ved Technische Hochschule Berlin i 1939,  og virket som professor i eksperimentell fysikk ved  universitetet i Bonn fra 1952.

Sammen med Hans Dehmelt utviklet han den såkalte ionefellen, som man kan benytte for å fange og studere et enkelt elektron eller ion med stor presisjon.

## Se også
* Wolfgang Pauli

## Referanser


## Eksterne lenker
Sør-Afrika under Sommer-OL 1996

**Sør-Afrika under Sommer-OL 1996**. Åttifire sportsutøvere, sekstifire menn og tjue kvinner fra Sør-Afrika deltok i fjorten sporter under Sommer-OL 1996 i Atlanta. Sør-Afrika kom på 27.-plass med tre gull- en sølv og en bronsemedalje. Bokseren Masibulele Makepula var landets flaggbærer under åpningsseremonien.

## Medaljer

## Medaljevinnerne

## Referanser
Club Alpino Italiano

**Club Alpino Italiano (CAI)** er en paraplyorganisasjon for de (italienskspråklige) klatreforeningene i Italia. Alpinklubben arrangerer klatrekonkurranser, driver hytter, merker og vedlikeholder stier, og arbeider for å beskytte miljøet i Alpene. Hovedkvarteret ligger i Milano.

Foreningen ble dannet i 1863 på initiativ av Quintino Sella i Torino. I dag har den ca  medlemmer fordelt på over 400 avdelinger og 300 undergrupper, og disponerer over 700 redningshytter og over 400 alpinistbivuakker over hele Alpene og i Appenninene.

Ved siden av CAI finnes det i Italia også tysk- og ladinskspråklige alpeforeniger i Sydtirol.

## Eksterne lenker
*
Fujiankjøkkenet

**Fujiankjøkkenet** (forenklet kinesisk: 闽菜, POJ: *Bân chhài*, eller 福建菜 POJ: *Hok-kiàn chhài*, pinyin: *Mĭn cài* eller *Fújiàn cài*) er et av Kinas åtte store kjøkken. Maten fra provinsen Fujian er opphavsområdet, men kjøkkenet er i dag ikke bare spredt i store deler av Kina men også utenlands med en viss variasjon som følge. Fujiankjøkkenet er også grunnlaget for den mat som er vanlig på Taiwan.

## Referanser
Hans Georg Dehmelt

**Hans Georg Dehmelt** (født 9. september 1922 i Görlitz, Tyskland, død 7. mars 2017 i Seattle i USA) var en tysk-født amerikansk fysiker, som mottok Nobelprisen i fysikk i 1989 sammen med Wolfgang Paul for «utviklingen av ionefellen». Prisen ble også delt med Norman Ramsey, for «oppfinnelsen av metoden med separerte oscillerende felt og dens anvendelse i hydrogen-maser og andre atomklokker».

Dehmelt studerte fysikk ved universitetet i Göttingen og tok doktorgrad i 1950. I 1952 flyttet han til USA og Duke University i Nord-Carolina. I 1961 ble han professor ved University of Washington i Seattle.

Sammen med Wolfgang Paul utviklet han den såkalte ionefellen, som man kan  benytte for å fange og studere et enkelt elektron  eller ion med stor presisjon.

## Referanser


## Eksterne lenker
Jack Steinberger

**Hans Jakob «Jack» Steinberger** (1921–2020) var en tysk-amerikansk fysiker.

I 1988 mottok han Nobelprisen i fysikk. Han ble tildelt prisen på bakgrunn av metoden med nøytrinostråler og påvisningen av leptonenes dobbeltstruktur gjennom oppdagelsen av myonnøytrino. Prisen ble delt med Leon M. Lederman og Melvin Schwartz.

## Liv og virke
### Bakgrunn
Faren Ludwig Steinberger var en av tolv barn av en mindre fehandler fra Schonungen. Faren var fra 1896 kantor og religionslærer i den jødiske menighet i kurbyen Bad Kissingen. Moren, Berta Steinberger, som også hadde studert, stammet fra humlehandlerfamilien May i Nürnberg.

Steinberger gikk fra 1931 til 1934 på realgymnaset i Kissingen. Den tiltagende NS-terroren gjorde at ekteparet Steinberger ved hjelp av en jødisk hjelpeorganisasjon sendte sine to eldste sønner, Jakob og Herbert, til USA. Der fikk de flytte inn hos kornhandleren Barnett Faroll i Chicago. Foreldrene og lillebroren Rudolf klarte å flykte til USA i 1937 og 1938.

### Karriere
Steinberger tok sin doktorgrad ved University of Chicago i 1948. Han virket som professor ved Columbia University i New York City fra 1950 til 1971. Fra 1968 arbeidet han ved CERN i Genève.

På starten av 1960-tallet utførte Lederman, Schwartz og Steinberger eksperimenter ved Brookhaven National Laboratory hvor de brukte partikkelaksellerator for å generere en stråle av nøytrinoer, partikler som ikke har noen merkbar masse eller elektrisk ladning. 

Det var kjent at når nøytrinoer treffer materie, så genereres noen ganger elektroner eller elektronlike partikler som kalles myoner. Det var derimot ikke kjent om dette kom av at det fantes ulike typer nøytrinoer. Lederman , Schwartz og Steinberger viste at dette var tilfelle og kalte den tidligere uidentifiserte typen av nøytrinoer som genererte myoner for myonnøytrino. 

Denne oppdagelsen ledet til innsikten i at leptonene, den familien av partikler som elektroner og nøytrinoer tilhører, danner «familier» av partikler. Dette er nå en del av standardmodellen som beskriver oppbyggingen og kategoriseringen av elementærpartiklene.

## Referanser


## Eksterne lenker
Hans Magnus Grepperud

**Hans Magnus Grepperud** (født 1958) er en norsk tidligere roer. Han representerte Ormsund Roklub. Grepperud ble verdensmester i toer uten styrmann i Luzern i Sveits i 1982 sammen med Sverre Løken. De fortsatte med bronse under VM i 1983 i Duisburg i Tyskland, og tok også bronse under Sommer-OL i 1984 i Los Angeles.

## Referanser


## Eksterne lenker
*
Norman Foster Ramsey jr.

**Norman Foster Ramsey jr.** (født 27. august 1915 i Washington, DC, død 4. november 2011) var en amerikansk fysiker som mottok Nobelprisen i fysikk i 1989. Han mottok prisen på bakgrunn av *oppfinnelsen av metoden med separerte oscillerende felt og dens anvendelse i hydrogen-maser og andre atomklokker*. Han fikk tildelt halvparten av prispengene, mens den andre halvdelen ble  delt av den amerikanske fysikeren Hans G. Dehmelt den tyske  fysikeren Wolfgang Paul.

Ramsey studerte fysikk ved Columbia University i New York, og tok doktorgraden der i 1940. Han tok også en doktorgrad ved University of Cambridge i 1954. Fra 1947 har han undervist ved Harvard University og har siden 1966 vært Higgins professor der.

I 1949 utformet Ramsey en metode for å studere atomer gjennom å utsette dem for to separerte oscillerte elektromagnetiske felt. De interferensmønsteret som da oppstod ga muligheten til å studere atomenes egenskaper med forbedret presisjon. En sideeffekt av metoden var at atomenes svingninger i det elektromagnetiske feltet kunne benyttes til å måle tid med høy presisjon. Denne teknikken har senere blitt brukt ved konstruksjon av cesiumatomur. 

På 1950-tallet deltok Ramsey i utviklingen av hydrogen-maser, en mikrobølgestrålende slektning til laseren.

## Referanser


## Eksterne lenker
Thomas Brøndbo (EP)

***Thomas Brøndbo*** er et musikk-EP utgitt av Thomas Brøndbo i 2006. Låten «Du sa æ va en drøm» toppet radiolistene en stund senere.

## Sporliste

# «Du sa æ va en drøm» (Gundersen/Sandø)
# «Livet håpet og dæ» (Gundersen/Rodahl)
# «Skrift i sand» (Viken/Mokkelbost)
# «Bruk mæ» (Viken/Olsen)

## Medvirkede
### Musikere
* Thomas Brøndbo – sang
* Svein Dag Hauge – gitarer keyboard og programmering tekniker mix
* Rino Johansen – bass
* Trond Nagell-Dahl – keyboard
* Aina Gundersen – kor
### Andre medvirkende
* Svein Gundersen – produsent miksing, låtskriver
* Kristina Isaksson – styling
* Arnt Egil Rånes – mastering
* Frode Viken - låtskriver
* Rolf Mokkelbost - låtskriver
* Terje Olsen - låtskriver
* Tommy Rodahl - låtskriver
* Paal Sandø - låtskriver
Melanie Griffith

**Melanie Griffith** (født 1957) er en amerikansk skuespiller. Hun er datter av Tippi Hedren (som har norske aner) og Peter Griffith, begge skuespillere. Hun har vært gift med både Don Johnson og Antonio Banderas.

## Personlig
Melanie ble operert for hudkreft i desember 2009.

## Referanser




## Eksterne lenker
* 
*
Martin Ryle

**Martin Ryle** (født 27. september 1918 i Brighton, død 20. oktober 1984 i Cambridge, Cambridgeshire) var en britisk fysiker og nobelprisvinner. Ryle og landsmannen Antony Hewish mottok Nobelprisen i fysikk i 1974 «for banebrytende arbeider innen radioastrofysikken: Ryle for sine observasjoner og oppfinnelser, særskilt apertursynteseteknikken, og Hewish for sin innsats ved oppdagelsen av pulsarene».

Etter å ha tatt en fysikkgrad ved University of Oxford i 1939 jobbet Ryle ved Telecommunications Research Establishment med design av antenner for flyvende radarutstyr under andre verdenskrig. Etter krigen ble han partner ved the Cavendish Laboratory.

Fokuset i hans tidlige arbeider ved Cambridge var på radiobølger fra solen. Ryles interesse flyttet seg imidlertid raskt til andre områder og å utforske de han tidlig bestemte at Cambridge-gruppen skulle utvikle nye observasjonsteknikker for. Som et resultat ble Ryle drivkraften i etableringen og forbedringen av astronomisk interferometri og apertursyntese som har bidratt til å oppgradere kvaliteten på radioastronomiske data.

## Referanser


## Eksterne lenker
Buffet

**Buffet** (på norsk også i formen **buffé**) er et begrep som kommer fra fransk og latin og som opprinnelig betyr «praktbord». Det kan betegne forskjellige ting knyttet til servering av mat.

* Buffet brukes om en stort møbel med skap og skuffer, tradisjonelt en del av et komplett spisestuemøblement, som brukes til oppbevaring av servise, dekketøy og bestikk.
* Buffet kan betegne en restaurantdisk
* Buffet brukes om en type måltid hvor maten anrettes på et bord og gjestene går og forsyner seg selv ad libitum. Ofte forekommer ordet i sammenstillingen «stående buffet».
Odd Aalen

**Odd Olai Aalen** (født 6. mai 1947 i Oslo) er en norsk statistiker og er internasjonalt kjent for sin forskning på forløps- og overlevelsesanalyse. 

Aalen vokste opp i Oslo og fullførte Oslo katedralskole i 1966. Han studerte fysikk- og matematikk ved Universitetet i Oslo og ble cand.real. med hovedfag i statistikk i 1972. Deretter begynte han på doktorgradsstudier ved University of California i Berkeley, USA. Etter doktorgraden jobbet han som forsker ved Københavns Universitet og Universitetet i Tromsø, før han i 1982 ble medisinsk statistikker ved Universitetet i Oslo. Han ble professor fra 1985 og har nå en stilling ved Avdeling for biostatistikk. 

Han ble den første rene statistiker som ble fast ansatt ved Det medisinske fakultet ved Universitetet i Oslo. Han har jobbet med å integrere kunnskap fra statistikkfaget i medisinstudiet. I 1992 ble han medlem av Det Norske Videnskaps-Akademi. Fra 1997 til 1999 var han leder for Norsk statistisk forening. 

I sine tidlige studieår videreutviklet han den matematiske teknikken for overlevelsesanalyse som nå kalles Nelson-Aalen-estimatoren. Denne et svært hyppig brukt teknikk for beregning av risiko innen medisinsk forskning med livsløpsdata, forsikringsmatematikk og analyse av antatt levetid for tekniske komponenter. Hans mest siterte vitenskapelige artikkel er *Nonparametric inference for a family of counting processes* fra 1978. 

## Referanser


## Eksterne lenker

* Hjemmeside ved UiO
* Intervju av Odd O. Aalen i Tidsskrift for Den norske legeforening «Livet er en gåte, Baltus ...» januar 2007
* forskning.no Umulig å skille kultur fra natur? 14.04.2010
Tre Små Kinesere (EP)

***Tre Små Kinesere*** er en musikk-EP utgitt av Tre Små Kinesere i 1988. Utgivelsen inneholder den senere hiten «Soleplassland».

## Sporliste

# «Viktig ærend» (Ulf Risnes) 3:59
# «Soleplassland» (Ulf Risnes) 2:58
# «365 fri» (Ulf Risnes) 3:37
# «Interdit» (Ulf Risnes) 2:34
## Medvirkende
### Tre Små Kinesere
* Ulf Risnes - sang, gitar, låtskriver
* Baard Slagsvold - kontrabass, sang
* Øystein Hegge - piano, trekkspill, sang 
### Øvrige medvirkende
* Fire Lire - stryk
* Ask Brantenberg Cold - lyd 
## Kilder
* Tre Små Kinesere
Pumindian

**Pumindian** (kinesisk: 普閩典 eller 閩拼方案) er et romaniseringssystem for de kinesiske minnanspråkene, og skal være særlig velegnet for  amoydialekten. 

Navnet er fra *Mandarin-Minnan-ordboken* (forenklet kinesisk: 普通话闽南语词典, tradisjonell kinesisk: 普通話閩南語詞典, pinyin: ***Pǔ'''tōnghuà '''Mǐn'''nányǔ Cí'''diǎn***), som benytter systemet, men dets offisielle navn er **Minnan-språk-stavingssystemet** (forenklet kinesisk: 闽南话拼音方案, tradisjonell kinesisk: 閩南話拼音方案, pinyin: Mǐnnán Huà Pīnyīn Fāng'àn'').

## Referanser


## Eksterne lenker
* Southern Min Dialect Spelling System
Nordøstmandarin

**Nordøstmandarin**, eller **dongbeiguanhua** (forenklet kinesisk: 东北话; tradisjonell kinesisk: 東北話; pinyin: *Dōngběihuà*), er en dialekt av det kinesiske språket mandarin. Det tales i det nordøstlige Kina (*[[Dongbei]]*), i provinsene  Heilongjiang, Jilin og Liaoning og i østlige deler av den autonome regionen Indre Mongolia.

## Klassifisering
Klassifiseringen av nordøstmandarin som en dialektgruppe separert fra beijingmandarin ble først lansert av lingvisten y Li Rong, forfatter av *[[Language Atlas of China]]*, i 1989. Men det er andre forskere som ikke er enige i denne distinksjonen.

## Dialektens røtter
Nordøstmandarin er en relativt ung dialekt, ettersom den er knyttet til innvandringen av hankinesere til Mandsjuria fra midten av 1800-tallet og ut over 1900-tallet. Før denne tiden var det aller meste av Mandsjuria sperret område; Qing-dynastiets herskere ville ikke ha kinesere i dette området. Politikken ble ikke endret før Russland og Japan begynte å interessere seg for det nordslige Kina.

De fleste av innvandrerne kom fra provinsene Shandong og Hebei (den gang Zhili), og bragte med seg sine varianter av mandarin. Interaksjonen med andre folkegrupper representert i Mongolia har gitt dialekten enkelte innslag i form av innlånte ord fra for eksempel tungusisk, japansk og russisk.

## Underdialekter
Forskjellene mellom underdialektene er små. Man regner med blant annet

*Changchundialekt (forenklet: 长春话 /tradisjonell: 長春話)
*Harbindialekt (哈尔浜话/哈爾濱話)
*Qiqihardialekt (斉斉哈尔话/齊齊哈爾話)
*Shenyangdialekt (沈阳话/瀋陽話)

## Referanser


## Litteratur
* 
* 
* 
* 
* 
*
Norsk statistisk forening

**Norsk statistisk forening** (**NSF**) er en organisasjon for forskere og utøvere av matematisk statistikk. Foreningen er en fortsettelse av den statistikerklubb som ble stiftet 7. januar 1919 og senere konstituert i 1936.

Organisasjonen har lokalavdelinger i Oslo, Bergen og Trondheim.

NSF utgir medlemsbladet Tilfeldig gang som kom første gang ut i 1984. Navnet henspiller på den matematiske modellen som beskrives av suksessive tilfeldig endringer.

Norsk statistisk forening er sammen med søsterforeningene i Danmark, Sverige og Finland ansvarlig for utgivelsen av forskningstidsskriftet Scandinavian Journal of Statistics (SJS). Annethvert år arrangerer NSF *Norsk statistikermøte*, hvor Sverdrupprisene deles ut.

## Eksterne lenker
* Norsk statistisk forening
* Scandinavian Journal of Statistics
Sveits under Sommer-OL 1996

**Sveits under Sommer-OL 1996**. 114 sportsutøvere fra Sveits deltok sytten sporter under Sommer-OL 1996 i Atlanta. De kom på 17.-plass med fire gull og tre sølvmedaljer.

## Medaljer

## Medaljevinnerne
Skjoldhaler

* *Brachyophidium*
* *Melanophidium*
* *Platyplectrurus*
* *Plectrurus*
* *Pseudotyphlops*
* *Rhinophis*
* *Teretrurus*
* *Uropeltis*

**Skjoldhaler** er en familie av gravende slanger som kun finnes i det sørlige India og på Sri Lanka.

De er forholdsvis små med en lengde på  Skallen er ikke så fleksibel som hos andre slanger, og overkjevebeinet er vokst sammen med kraniet. På halen har de et stort skjold av keratin, som har forskjellig utforming hos de ulike artene. Skjoldhalene lever i løs jord, og har en spiss snute som de graver med. En antar at de lever av virvelløse dyr, som meitemark.

Det er i De vestlige Ghatfjellene at en finner de fleste artene av skjoldhaler, og her lever de i områder med fuktig klima. Arten *Uropeltis ellioti* er den eneste som har en videre utbredelse i India. På Sri Lanka er det minst atten arter av skjoldhaler, og flere nye arter i slekten *Rhinophis* er blitt beskrevet herfra i 2009 og 2011.

## Referanser


## Eksterne lenker
* 
* 
* SriLankaReptile.com – Family Uropeltidae (Shield-tailed snakes)
Sichuanmandarin

**Sichuanmandarin** eller **sichuanhua** eller **sichuanesisk** (forenklet kinesisk: 四川话; tradisjonell kinesisk: 四川話; pinyin: *Sìchuānhuà*; Wade-Giles: *Szŭ-ch'uan-hua*, sichuanesisk: *ʂːtsʰuən‘huaː*) er en dialekt innen dialektgruppen sørvestmandarin (西南官话), en gren av det kinesiske språket mandarin. 

Språket tales av ca 120 millioner mennesker i provinsen Sichuan og i byprovinsen Chongqing, og i tilgrensende deler av Hubei, Guizhou, Yunnan, Hunan og Guangxi. 

## Dialekter
Sichuanesisk har mindre dialektspenn enn alle de andre mandarinspråk. Men det er mulig å inndele språket i fire dialekter: Minjiangdialekten (岷江小片), Chengdu-Chongqing-dialekten (成渝片), Renshou-Fushun-dialekter (仁富小片) og Ya'an-Shimian-dialekten (雅棉小片).

Minjiang, Ya'an-Shimian og Renshou-Fushun tales for det meste i det sørlige og i det vestlige Sichuan der befolkningen i større grad nedstammer fra den eldre sichuanesiske befolkning enn dagens befolkning i nordlige eller østlige Sichuan. Disse dialektene har bevart mange særtrekk fra bashu (de gamle sichuaneseres språk), og kalles derfor ofte for gammelsichuanesisk. Derimot er Chengdu-Chongqing gjerne kale nysichuanesisk og har få rester etter bashu.
Savagnin

**Savagnin** er en hvit druesort brukt i Jura i Frankrike, og som er eneste tillatte druesort i Vin jaune. Savagnin er trolig i familie med Gewürztraminer og Klevner de Heiligenstein.

## Referanser
Douglas D. Osheroff

**Douglas D. Osheroff** (født 1. august 1945 i Aberdeen, Grays Harbor County, Washington) er en doktor i fysikk ved Cornell University fra 1973. Osheroff mottok Nobelprisen i fysikk i 1996. Kungliga Vetenskapsakademien sin begrunnelse for Nobelprisen var *oppdagelsen av [[Superfluid]] i [[helium-3]]*. Han delte prisen med landsmennene David M. Lee og Robert C. Richardson.

På begynnelsen av 1970-tallet arbeidet Lee, Osheroff og Richardson i lavtemperaturlaboratoriet ved  Cornell University. Her oppdaget de at heliumisotopen helium-3 kan bli superfluid ved en temperatur som kun ligger rundt to tusendeler av en grad over det absolutte nullpunktet. Dette superfluide kvantehydrogenet skiller seg fra den som ble oppdaget og studert på 1930-tallet, og som hadde rundt tusen ganger høyere temperatur enn den normale heliumisotopen helium-4. Den nye formen av helium-3 har svært spesielle egenskaper som ikke kan forklares med klassisk fysikk, men krever kvantefysikkalske forklaringer

## Referanser


## Eksterne lenker
Yugandialekt

**Yugandialekt** (tradisjonell kinesisk: 餘干話, forenklet kinesisk: 余干话) er en dialekt av det kinesiske språket gan. Det tales i Yugan i provinsen  Jiangxi.
Nicky Kuiper

**Nicky Kuiper** (født 1989) er en nederlandsk fotballspiller som spiller for den nederlandske klubben FC Eindhoven.

## Meritter
**[[FC Twente|Twente]]**
* Seriemester: 2009-10

## Referanser


## Eksterne lenker
*